open-index/open-wikipedia-markdown huggingface dataset:
Kristaps Sotnieks

**Kristaps Sotnieks** (s. 29. tammikuuta 1987 Riika, Latvian SNT, Neuvostoliitto) on latvialainen jääkiekkopuolustaja. Hän on puolustava puolustaja, joka pitää fyysisestä pelistä. Hän on pelannut urallaan KHL-liigassa 14 kautta. Hän on edustanut pääosin Dinamo Riikaa, mutta hän on pelannut kaksi kautta myös Lada Togliattissa. Latvian maajoukkueessa Sotnieks on pelannut muun muassa 13 MM- ja 2 olympiaturnausta.

## Ura
### Seuraura
Sotnieks on pelannut koko uransa ajan kotikaupungissaan Riiassa. Hän pelasi ensimmäiset miesten pelinsä HK Riika 2000:n paidassa kaudella 2004–2005, jolloin 17-vuotiaalle Sotnieksille kertyi pelejä sekä Valko-Venäjän että Latvian pääsarjassa, kuten myös seuraavalla kaudella 2005–2006. Kahdella seuraavalla kaudella hän pelasi siellä ainoastaan Latvian pääsarjaa. Kaudella 2007–2008 Sotnieks edusti HK Riika 2000:ta myös Continental Cupissa, jossa joukkue sijoittui toiseksi.

Kaudeksi 2008–2009 Sotnieks siirtyi pelaamaan Dinamo Riikaan kaikkien aikojen ensimmäistä KHL-kautta. Hänen ensimmäinen kautensa liigassa toi 46 runkosarja- ja kolmessa playoff-ottelussa tehot 2+1=3. Kaudella 2011–2012 Sotnieks edusti joukkuetta myös Spengler Cupissa, jossa Dinamo eteni finaaliin, mutta hävisi lopulta HC Davosille lukemin 3–2. Huhtikuussa 2012 hän teki kolmivuotisen jatkosopimuksen joukkueen kanssa. Kaudella 2013–2014 Sotnieks teki KHL:n yhden kauden piste-ennätyksensä tehoilla 5+6=11. Hän voitti kauden päätteeksi KHL:n pudotuspelien ulkopuolelle jääneiden joukkueiden kesken pelatun turnauksen, Nadežda Cupin.

Sotnieks pelasi kahdeksan kautta Dinamo Riian KHL-joukkueessa ja oli kapteenina kaudella 2015–2016. Hän vaihtoi kuitenkin seuraavaksi kaudeksi venäläiseen Lada Toljattiin, missä hän pelasi kaksi kautta. Niistä jälkimmäinen jäi kesken loukkaantumisen takia, eikä Sotnieks pelannut sen aikana kuin 17 ottelua. Sotnieks palasi Dinamo Riikaan taas kaudeksi 2018–2019.

### Maajoukkueura
Sotnieks pelasi myös alle 20-vuotiaiden MM-kilpailuissa vuosina 2006 ja 2007, joista jälkimmäinen turnaus eteni I-divisioonassa ja päättyi A-lohkon hopeaan. Sotnieks pelasi myös alle 18-vuotiaiden I-divisioonan MM-kilpailuissa vuonna 2005, jolloin hän voitti B-lohkon hopeaa.

Sotnieks on edustanut Latviaa Vancouverin olympiakisoissa 2010 ja Sotšin olympiakisoissa 2014 sekä molempien turnausten karsinnoissa. Hän pelasi myös MM-kilpailuissa vuosina 2009, 2010, 2011, 2012, 2013, 2014, 2015, 2016, 2017, 2018, 2019, 2021 ja 2022. Sotnieks palkittiin vuoden 2013 turnauksessa joukkueensa top-3-pelaajana.

## Tilastot

## Lähteet
*
*

### Viitteet
Garry Trudeau

**Garretson Beekman** (**Garry**) **Trudeau** (s. 21. heinäkuuta 1948 New York) on yhdysvaltalainen sarjakuvantekijä. Hänet tunnetaan parhaiten satiirisesta ja poliittisesti kantaa ottavasta strippisarjakuvastaan *[[Doonesbury]]*, jota hän on piirtänyt vuodesta 1968.

Trudeau syntyi varakkaaseen perheeseen ja opiskeli taideaineita Yalen yliopistossa, josta hän valmistui maisteriksi vuonna 1970. Hän piirsi opiskelijalehti *Yale Daily Newsissä* ilmestynyttä *Bull Tales* -nimistä sarjakuvaa, josta tuli *Doonesburyn* varhainen muoto. Trudeaun esikuvia olivat sarjakuvapiirtäjät Jules Feiffer ja Walt Kelly, jotka tunnettiin myös poliittisesta kannanotostaan liberaalien näkemysten puolesta. *Bull Tales* saavutti opiskelijapiireissä kulttimaineen, joten vuonna 1970 Universal Press Syndicate otti sen levitykseensä ja se alkoi ilmestyä valtakunnallisesti nimellä *Doonesbury*. Sarjasta tuli suosittu ja kriitikkojen kehuma. Trudeau sai vuonna 1975 Pulitzer-palkinnon pilapiirtäjien sarjassa, ensimmäisenä sarjakuvapiirtäjänä. Trudeau piti 1980-luvun alussa kaksi vuotta kestäneen tauon eli niin sanotun sapattivapaan *Doonesburyn* piirtämisestä, minä aikana hän työsti muun muassa sarjaansa pohjautunutta Broadway-musikaalia. Palattuaan piirtämään *Doonesburya* vuonna 1984 hän muutti tyyliään, siirsi sarjansa hahmot opiskelijamaailmasta työ- ja perhe-elämään, ja antoi heidän tästä alkaen vanheta luonnollisesti ajan kuluessa.

Trudeau käsikirjoitti vuonna 1977 *Doonesburyyn* perustuneen lyhytanimaation *A Doonesbury Special*, joka voitti Cannesin elokuvajuhlilla tuomariston palkinnon ja sai Oscar-ehdokkuuden parhaan lyhytanimaation sarjassa. Hän on käsikirjoittanut myös Robert Altmanin ohjaamat poliittiset dokumenttiparodiat *Tanner ’88* (minisarja, 1988) ja *Tanner on Tanner* (elokuva, 2004). Vuosina 2013–2014 Trudeau on käsikirjoittanut Amazon.com-internetsivulla julkaistavaa *Alpha House* -nimistä poliittiseen satiiriin keskittyvää televisiosarjaa, ja on keskeyttänyt sen vuoksi *Doonesburyn* piirtämisen kahdesti. *Doonesbury* on tällä hetkellä edelleen tauolla.

## Lähteet
Sädekilli

**Sädekilli** (*Cyprinodon radiosus*) on hammaskillien (Cyprinodontidae) heimoon kuuluva kalalaji. Sitä esiintyy vain Owens Valleyssä läntisessä Kaliforniassa lähellä Kuolemanlaaksoa. Näitä Yhdysvaltain lounaisia aavikkoalueita on peittänyt aikanaan suuret järvet. Nykyään järvistä on jäljellä enää vain rippeitä. Niissä elää Cyprinodon-sukuun kuuluvia reliktikaloja. Sädekillin lisäksi näitä lajeja ovat Paholaiskilli (*Cyprinodon diabolis*) ja Nevadankilli (*Cyprinodon nevadensis*).

## Lähteet
Pyhän Yrjön kirkko (Eastergate)

**Pyhän Yrjön kirkko** (St George’s Church) on anglikaaninen kirkkorakennus Eastergaten kylässä West Sussexissa, Englannissa. Nimeä Eastergate kylästä ja seurakunnasta alettiin käyttää 1400-luvulla. Kirkko kuuluu Grade II* -rakennussuojeluluokkaan.

## Historia

Paikalla oli kirkko ainakin vuonna 1086. Kirkon kuoriosa on peräisin 1000- ja 1100-lukujen vaihteesta. English Heritage listasi kirkon Grade II* -luokkaan 5. kesäkuuta 1958.

## Lähteet
Gustave (krokotiili)

**Gustave** on niilinkrokotiili Burundissa. Se on tullut tunnetuksi tarinoista, joiden kautta sitä pidetään pahamaineisena ihmissyöjänä. Se on liitetty tarinoissa satoihin kuolemiin, joskin on pidetty epätodennäköisenä, että kaikissa tapauksissa olisi kyse vain yhdestä samasta krokotiilista. Joidenkin varmentamattomien arvioiden mukaan se on 6 metriä pitkä ja lähes tonnin painoinen, mikä tekee siitä myös erityisen kookkaan.

## Piirteet
Gustave on niilinkrokotiili. Se on esiintynyt Tanganjikajärven kaakkoisosien rantojen ja Ruzizijoen suistolla järven pohjoisosassa Burundissa. Tunnetuksi se on tullut maineestaan erityisen pahana ihmissyöjänä. Tilastoista sen tiedetään tehneen hyökkäyksiä ihmisten kimppuun ainakin vuodesta 1987 alkaen. Tarinoissa se on liitetty useiden satojen ihmisten surmiin. On kuitenkin pidetty epätodennäköisenä, että kaikissa niissä olisi kyse yhdestä ja samasta krokotiilista. Tarinankerrontaan on saattanut osaltaan vaikuttaa alueen pitkään jatkuneet veriset levottomuudet, kuten Burundin sisällissota. Useimmissa hyökkäyksiin liittyneissä silminnäkijätarinoissa esiintyy joka tapauksessa sama erityisen suuri krokotiili, jonka tunnistaminen on mahdollista myös sen päässä olevasta arvesta. 

Gustaven tarinaa alkoi tutkia itseoppinut luonnontutkija Patrice Faye. Gustavesta ja Fayesta maaliskuussa 2005 julkaistun National Geographic -lehden jutun aikoihin Faye arvioi Gustaven olevan 60-vuotias, 20 jalkaa pitkä (n. 6 metriä) ja melkein tonnin painoinen. Niilinkrokotiilit elävät yleensä luonnossa keskimäärin vain 45-vuotiaiksi. Myös kokonsa puolesta Fayen arvio tekee siitä erityisen suuren tavallisiin krokotiileihin verrattuna. Arvion oikeellisuus on kuitenkin koulutettujen tutkijoiden mukaan sinänsä mahdollinen. Suurin tunnettu varmuudella mitattu krokotiili oli vankeudessa Filippiineillä elänyt suistokrokotiili Lolong, jolla oli pituutta 6,17 metriä.

Fayen mukaan Gustaven päässä oleva arpi on peräisin ampumahaavasta. Sittemmin hän johti epäonnistuneita yrityksiä saada Gustave kiinni. Tarkoituksena oli merkitä Gustave jäljityslaitteella, jonka tietoja paikalliset voisivat käyttää sen välttelemiseksi. 

## Lähteet
Ozarkvuoret

**Ozarkvuoret** tai **Ozarkylänkö** on vuoristo- ja ylänköalue Yhdysvaltojen Missourin osavaltion eteläosissa ja Arkansas’n osavaltion pohjois- ja luoteisosissa. Alue ulottuu myös koilliseen Oklahomaan ja aivan kaakkoisimpaan Kansasiin. Illinois’n osavaltion Shawneevuoria kutsutaan usein ”Illinois’n Ozarkvuoriksi”, mutta niitä ei pidetä varsinaiseen Ozarkvuoristoon kuuluvina.

Ozarkvuoret muodostavat laajimman vuoristoalueen Appalakkien ja Kalliovuorten välillä. Yhdessä  Ouachitavuorten kanssa Ozarkvuoria kutsutaan usein yhteisnimellä *U.S. Interior Highlands*.

*Ozark*-sanan uskotaan tulevan ranskan kielen ilmauksesta *aux arcs*, joka olisi lyhennelmä sanonnasta *aux Arkansas* tai viittaus Arkansas-joen mutkiin (*arcs*).

## Alueen osat
Ozark-vuoret jakaantuvat näihin osa-alueisiin:
* Bostonvuoret ja Cooksonvuoret Pohjois-Arkansas’ssa ja itäisessä Oklahomassa;
* Springfieldin ylänkö Lounais-Missourissa, Koillis-Oklahomassa ja Luoteis-Arkansas’ssa;
* White River -joen vuoristo Missourin ja Arkansas’n alueilla; 
* Courtois Hills Kaakkois-Missourissa;
* Osage-Gasconade-vuoret Ozarksjärven ympärillä, ja 
* Saint Francois -vuoret.

Springfieldin ylängöllä esiintyy karstimaalle tyypillisiä piirteitä, kuten lähteitä, luolia ja doliineja. Ozarkvuoriston korkeimmat huiput ovat etelässä Bostonvuorten alueella. Springfieldin ja Salemin ylängöillä maasto on pehmeän kumpuilevaa ja Saint Francois -vuorilla taas rosoisempaa.

Vuonna 1908 presidentti Theodore Roosevelt julisti osan vuoristosta *Ozark National Forest* -kansallispuistoksi, jota on sittemmin laajennettu useaan otteeseen. Vuonna 1972 alueella kulkeva Buffalojoki julistettiin liittovaltion ensimmäiseksi kansallisjoeksi (*national river*), ja nykyisin sen alueella vierailee vuosittain noin 800&nbsp;000 retkeilijää.

Vuoriston suurimmat järvet ovat tulvasuojelua varten tehtyjä patoaltaita. Lake of the Ozarks muodostettiin 1931, Pomme de Terre Lake 1961 ja Truman Lake 1979. Koillis-Oklahoman Grand Lake o' the Cherokees luotiin vuonna 1940, Stockton Lake vuonna 1969. Patojen tehtävänä on tulvasuojelun ohella toimia vesivoimaloiden sijaintipaikkoina.

Ozark-vuoriston alueelta on louhittu paljon lyijyä, sinkkiä, rautaa ja baryyttiä niin, että monet esiintymät ovat ehtyneet.

Alueen tärkeimpiä elinkeinoja ovat liha- ja siipikarjankasvatus, maidontuotanto ja metsänkorjuu. Menneinä vuosisatoina alueella oli satoja vesivoimalla toimivia sahalaitoksia. Alueella viljellään myös viiniä.

## Kirjallisuutta
*  Rafferty, Milton D. *The Ozarks: Land and Life*. 2. painos, University of Arkansas Press, 2001.
*  Rossiter, Phyllis. *A Living History of the Ozarks*. Gretna, La.: Pelican, 1992.

## Aiheesta muualla
Chaos Communication Congress

**Chaos Communication Congress** (**CCC**) on kansainvälisen hakkeriyhteisön vuosittainen kokoontuminen, jonka järjestää saksalainen Chaos Computer Club. Tapahtuma koostuu teknisiin ja poliittisiin aiheisiin pureutuvista luennoista ja työpajoista.

CCC on järjestetty vuosittain joko Berliinissä tai Hampurissa vuodesta 1984.

## Aiheesta muualla

* https://events.ccc.de/congress/
MyAnna Buring

**MyAnna Buring** (oik. **Anna Margaretha My Rantapää**; s. 22. syyskuuta 1979 Sundsvall, Ruotsi) on ruotsalainen näyttelijä. Hän muutti Isoon-Britanniaan 16-vuotiaana. Yläasteen Buring kävi Masqatissa, Omanissa amerikanenglantilaisessa akatemiassa. Sen jälkeen hän opiskeli draamaa London Academy of Music and Dramatic Art -koulussa Lontoossa ja valmistui vuonna 2004. Buring tunnetaan erityisesti rooleistaan kauhuelokuvissa.

MyAnna Buring teki elokuvadebyyttinsä kauhuelokuvassa *[[The Descent – loukussa]]* vuonna 2005. Hän näytteli myös vampyyri Tanyaa elokuvan *[[Twilight – Aamunkoi]]* (2011) molemmissa osissa. Lisäksi Buring tunnetaan rooleistaan lukuisissa tv-sarjoissa, kuten *[[Doctor Who]]*, *[[Downton Abbey]]* ja *[[Midsomerin murhat]]*. Muita elokuvia, joissa Buring on esiintynyt, ovat mm. *[[Doomsday (elokuva)|Doomsday]]* (2008), *[[Lesbovampyyrien tappajat]]* (2009), *[[Kill List]]* (2011) ja *[[Neiti Marple: Lomahotellin murhat]]* (2013). 

## Aiheesta muualla
*
French Montana

**Karim Kharbouch** (s. 9. marraskuuta 1984 Rabat, Marokko), artistinimeltään **French Montana**, on yhdysvaltalainen marokkolaissyntyinen rap-artisti. Hän on tehnyt yhteistyötä muun muassa Rick Rossin kanssa

French Montanan debyyttialbumi *Excuse My French* julkaistiin toukokuussa 2013, ja se kohosi neljänneksi Billboard 200 -listalla. Toinen studioalbumi *Mac & Cheese* oli tarkoitus julkaista joulukuussa 2014, mutta julkaisupäivää siirrettiin vuoteen 2015. Lopulta albumin julkaisu tapahtui sekaannusten jälkeen vuonna 2016, kun tavarataloketju Target laittoi *MC4*-nimellä julkaistavaksi tarkoitetun CD:n myyntiin etuajassa ja se vuodettiin nettiin. Tämän jälkeen Montana itse julkaisi samat kappaleet mixtapena. Vierailevina artisteina *MC4*:llä esiintyvät muiden muassa Kanye West, Jeezy, Nas ja Chinx. 

Tammikuussa 2015 julkaistulla "Poison"-musiikkivideolla nähdään suomalainen malli Sofia Ruusila-Nousiainen.

French Montana on seurustellut Khloé Kardashianin kanssa.

## Lähteet

## Aiheesta muualla
*Virallinen sivusto
Chinx Drugz

**Chinx Drugz** (oik. **Lionel Pickens**, 3. joulukuuta 1983 – 17. toukokuuta 2015 New York) oli yhdysvaltalainen rap-artisti. Hän kuului French Montanan Coke Boys -taustaryhmään ja levy-yhtiöön. Chinx  julkaisi studioalbumin *Welcome To JFK* vuonna 2014 ja EP:n *I’ll Take It From Here* vuonna 2013.

## Lähteet

## Aiheesta muualla
*Chinx – Bodies Vimeo.com
Lil Durk

**Durk Banks** (s. 19. lokakuuta 1992), artistinimeltään **Lil Durk**, on yhdysvaltalainen rap-artisti. Hänen mixtapeja on julkaissut Def Jam. Banksin ura alkoi Chicagon drill-rap-kentällä, ja hänen kappaleensa usein sisältävät omakohtaisia kokemuksia yhteisönsä väkivallasta ja menetyksistä. Vuonna 2024 hän voitti Grammy-palkinnon parhaasta melodisesta rap-esityksestä.

Hänellä on ollut useita oikeusongelmia uransa aikana, ja vuodesta 2024 lähtien hän on ollut vangittuna palkkamurhan tilaamisesta, jonka kohteena oli rap-artisti Quando Rondo vuonna 2022. Rondo ei kuollut hyökkäyksessä, mutta hänen serkkunsa kuoli. Syyttäjien mukaan teko liittyi kostoon Banksin läheisen ystävän ja suojatin King Vonin kuolemasta vuonna 2020. Oikeudenkäynnin odotetaan alkavan vuonna 2026. 

## Lähteet
Carach Angren

**Carach Angren** on alankomaalainen sinfonista black metalia soittava yhtye.

Carach Angren on julkaissut urallaan kuusi studioalbumia, yhden EP:n ja demon. Yhtyeen vuonna 2020 julkaistu albumi *Franckensteina Strataemontanus* debytoi Suomen virallisen albumilistan ykkösenä julkaisun jälkeisellä viikolla.

## Jäsenet
### Nykyiset jäsenet
* Dennis "Seregor" Droomers: kitara, laulu
* Clemens "Ardek" Wijers: koskettimet, taustalaulu

### Entiset jäsenet
* Ivo "Namtar" Wijers: rummut, lyömäsoittimet

## Diskografia
### Studioalbumit
* 
* 
* 
* 
* 
* 

### EP-levyt
* Ethereal Veiled Existence (2005)

### Videot
* "The Sighting Is a Portent of Doom" (2010)
* "The Funerary Dirge of a Violinist" (2012)
* "When Crows Tick on Windows" (2016)
* "Charles Francis Coghlan" (2017)

## Kuvia

Tiedosto:Seregor (Carach Angren) playing guitar.jpg|Dennis "Seregor" Droomers
Tiedosto:Carach Angren Evreux 210209 08.jpg|Clemens "Ardek" Wijers
Tiedosto:Carach Angren Evreux 210209 07.jpg|Ivo "Namtar" Wijers


## Lähteet

## Aiheesta muualla
*
Jännevirran silta

**Jännevirran silta** on Kuopion ja Siilinjärven rajalla oleva valtatie 9:n silta, joka ylittää Saimaan syväväylän Jännevirran kylän kohdalla. Salmeen valmistui ensimmäinen silta vuonna 1951. Se oli alun perin seitsenaukkoinen ja yhdessä aukossa oli Suomen ensimmäinen teräksinen langerpalkkisilta. Sillassa oli myös kääntösiltaosa.

Vanha silta tuli 2000-luvulla käyttöikänsä päähän ja se oli liian kapea. Huhtikuun 2015 lopussa sillan langerpalkkiosuudessa havaittiin vaurio, jonka johdosta sillan käyttöön tuli rajoituksia. Se korvattiin uudella kiinteällä sillalla, jonka rakentaminen alkoi vuoden 2016 aikana ja se valmistui syyskuussa 2018.

## Uusi silta

Vanhan sillan eteläpuolelle rakennettiin uusi kiinteä teräsbetonirakenteinen silta, jonka alituskorjaus on 24,5 metriä. Hankkeeseen sisältyi myös noin 2,5 kilometriä uutta tielinjausta.

Liikennevirasto hyväksyi uuden sillan yleissuunnitelman helmikuussa 2015. Uuden sillan vaatiman tiesuunnitelman oli tarkoitus olla valmis marraskuussa 2015 ja siltasuunnitelman elokuussa 2016. Sillan rakentaminen alkoi syksyllä 2016. Tie- ja siltahankkeen kokonaiskustannuksiksi oli arvioitu noin 46 miljoonaa euroa, josta sillan osuus oli noin 75 prosenttia. Hanke toteutui kuitenkin 31 miljoonan euron rahoituksella. Sillan rahoituksesta päätti vuonna 2015 työnsä aloittanut uusi eduskunta. Uudesta sillasta tuli Suomen kuudenneksi pisin silta 577 metrin pituudellaan.  Uusi silta avattiin liikenteelle 20.9.2018, ja vanhan sillan purku aloitettiin pian sen jälkeen.

## Lähteet
* 

### Viitteet

## Aiheesta muualla
*Rakennustaito (digilehti): Jännevirran silta kohoaa korkeuksiin (Internet Archivessa)
Indonesia AirAsia

**Indonesia AirAsia** on indonesialainen halpalentoyhtiö. Se on malesialaisen AirAsia-lentoyhtiön yhteistyökumppani Indonesiassa. AirAsia omistaa yhtiöstä 49 prosentin osuuden, koska Indonesian laki estää ulkomaalaisen enemmistöomistuksen kotimaan liikennettä harjoittavissa lentoyhtiöissä. Indonesia AirAsian laivasto koostuu yksinomaan Airbus A320 -sarjan lentokoneista.

## Historia
Lentoyhtiön perusti Abdurrahman Wahid vuonna 1999, jolloin nimenä oli Awair tai Air Wagon International. Yhtiö aloitti lentoliikenteen 22. kesäkuuta 2000, käyttäen Airbus A300- ja 310-sarjan koneita. Maaliskuussa 2002 yhtiön kaikki liikenne keskeytettiin. Liikennöinti aloitettiin uudelleen joulukuussa 2004, jolloin Awair toimi AirAsian yhteistyökumppanina. Awair vaihtoi nimensä Indonesia AirAsiaksi 1. joulukuuta 2005. 

## Onnettomuudet
28. joulukuuta 2014 Indonesian Surabayasta Singaporeen matkalla ollut Indonesia AirAsian lento 8501 menetti yhteyden lennonvalvontaan lentäessään Jaavanmeren yläpuolella. Ennen yhteyden katkeamista lentokone oli pyytänyt lupaa poiketa suunnitellusta reitistä sääolosuhteiden vuoksi. Lennolla oli 155 matkustajaa ja 7 miehistön jäsentä .

## Lähteet
Mehmed Raşid pašša

**Mehmed Raşid pašša** (1824 – 15. kesäkuuta 1876) oli Osmanien valtakunnan ulkoministeri 1875–1876. Hän osallistui 30. toukokuuta 1876 vallankaappaukseen, joka suisti sulttaani Abdülaziz I:n valtaistuimelta ja asetti tilalle Murat V:n. Mehmed Raşid pašša lukeutui Tanzimat-uudistuksia ajaneisiin reformatisteihin ja vallankaappauksen keskushenkilöihin. 

## Kuolema

Vallankaappauksen yhteydessä kuolleen sulttaanin Abdülazizin lanko, armeijan upseeri Çerkes Hasan katsoi sukua koskevia kunniakäsityksiään loukatun. Hän oli myös menettänyt vallankaappauksen johdosta runsaasti henkilökohtaista valtaa ja piti erityisesti Mehmed Raşid paššaa syyllisenä sotaministeri Hussein Avni paššan ja meriministeri Kayserili Ahmed paššan ohella. 15. kesäkuuta 1876 joukko vallankaappaukseen osallistuneita virkamiehiä ja ministereitä osallistui salkuttoman ministeri Mithat paššan kotona pidettyyn kokoukseen. Myöhään illalla raskaasti aseistautunut Çerkes Hasan tunkeutui kokoukseen ja surmasi joukon virkamiehiä ja henkilökuntaa haavoittaen useita. Mehmed Raşid pašša oli yksi attentaatissa surmansa saaneista.
Västra Nylands folkhögskola

**Västra Nylands folkhögskola** on suomenruotsalainen kansanopisto Karjaalla Raaseporin kaupungissa. VNF on perustettu vuonna 1905, mutta nykyisellä paikallaan opisto on ollut vasta vuodesta 1978 lähtien. 

## Opiskelu
Opintolinjoilla, jotka kestävät vuoden verran, opiskelee vuosittain noin 150 opiskelijaa. Opetus on pääosin ruotsiksi, mutta myös suomea ja englantia käytetään. VNF tekee yhteistyötä Suomessa Åbo Akademin kanssa. Ulkomainen tärkein yhteistyökumppani on Englannissa sijaitseva University for the Creative Arts. Koululla voi opiskella taideaineita, kieliä ja oikeus- sekä luonnontieteellisiä aineita. Opistolla järjestetään myös lyhytkursseja ja avoimen yliopiston kursseja. Päärakennuksen läheisyydessä on asuntola opiston opiskelijoille.
## Lähteet

## Aiheesta muualla
http://www.vnf.fi/aloitussivu/
Stefan Ilić

**Stefan Ilić** (s. 27. maaliskuuta 1990 Belgrad, Serbian ST, Jugoslavia) on uransa lopettanut serbialainen jääkiekkopuolustaja, joka on pelannut muun muassa Italian toiseksi korkeimmalla sarjatasolla Serie B:n Milano Rossoblussa.

## Ura
### Seuraura
Ilić on HK Beostarin kasvatti. Hän pelasi ensimmäiset miesten pelinsä Serbian pääsarjassa kaudella 2006–2007. Kesken kolmannen kautensa 2008–2009 Ilić vaihtoi sieltä KHK Crvena Zvezdaan. Kaudeksi 2009–2010 hän siirtyi pelaamaan kansainvälistä Slohokej Ligaa HK Partizan Belgradiin, jossa ensimmäinen kausi päättyi toiseen sijaan ja kaksi seuraavaa mestaruuteen. Slohokej Ligan loputtua Ilić jatkoi kaudella 2012–2013 joukkueessa Serbian pääsarjassa. Hän voitti kauden päätteeksi mestaruuden.

Kaudeksi 2013–2014 Ilić siirtyi Italian kolmanneksi korkeimmalle sarjatasolla isänsä Nenadin valmentamaan HC Vareseen. Joukkue kuitenkin lainasi hänet lokakuussa kymmenen ottelun ajaksi Italian pääsarjaan Elite.A:han Milano Rossoblun joukkueeseen. Kaudeksi 2014–2015 Ilić siirtyi vuoden mittaisella sopimuksella HC Valpelliceen. Kaudella 2015–2016 hän voitti Italian cupin. Kaudeksi 2016–2017 Ilić palasi vuoden mittaisella sopimuksella Milano Rossobluun pelaamaan Italian toiseksi korkeimmalle sarjatasolle Serie B:hen.

### Maajoukkueura
Ilić edusti Serbiaa 1. divisioonan maailmanmestaruuskilpailuissa vuonna 2010, 2. divisioonan maailmanmestaruuskilpailuissa vuosina 2008 (A-lohkon pronssia), 2009 (A-lohkon kultaa) ja 2011 (A-lohkon pronssia) sekä 2. divisioonan A-lohkon maailmanmestaruuskilpailuissa vuosina 2012, 2013, 2014 (pronssia), 2015 (pronssia) ja 2016, joista viimeisimmässä turnauksessa hän toimi joukkueensa varakapteenina. Ilić pelasi myös Vancouver vuoden 2010 olympiakisojen ja Pyeongchangin vuoden 2018 olympiakisojen karsinnoissa.

Ilić pelasi myös alle 20-vuotiaiden 2. divisioonan maailmanmestaruuskilpailuissa vuosina 2009 ja 2010 sekä 3. divisioonan maailmanmestaruuskilpailuissa vuonna 2008 voittaen hopeaa. Hän pelasi myös alle 18-vuotiaiden 2. divisioonan maailmanmestaruuskilpailuissa vuonna 2007 ja 3. divisioonan maailmanmestaruuskilpailuissa vuonna 2008 voittaen B-lohkon kultaa. Vuonna 2006 Ilić edusti alle 18-vuotiaiden 2. divisioonan maailmanmestaruuskilpailuissa  vielä Serbia ja Montenegroa.

## Muuta
Ilićin isä Nenad on entinen Jugoslavian maajoukkuekiekkoilija.

## Tilastot

## Lähteet
*
*

### Viitteet
Vahid Hambo

**Vahid Hambo** (s. 3. helmikuuta 1995 Helsinki) on suomalainen jalkapalloilija, joka edustaa Kolmosessa pelaavaa Vantaan Jalkapalloseuraa. Hambo on pelipaikaltaan hyökkääjä.

## Ura
Hambo on Helsingin Jalkapalloklubin kasvatti. Hän pelasi ensimmäisen miesten ottelunsa 16-vuotiaana 19. lokakuuta 2011 HJK:n kakkosjoukkueessa Klubi 04:ssä, kun se hävisi Kakkosen nousukarsintaottelussa BK-46:lle 0–1. Hambo tuli ottelussa kentälle 82. minuutilla Miro Olsonin tilalle.

Elokuussa 2012 italialainen Sampdoria teki Hambon kanssa nelivuotisen sopimuksen. Hänen siirtosummansa oli lehtitietojen mukaan yli 150 000 euroa. Italiassa hän kärsi loukkaantumisista ja esiintyi Sampdorian riveissä vain alle 20-vuotiaiden Campionato Primavera -sarjassa. Heinäkuussa 2014 Sampdoria purki Hambon sopimuksen. Tämän jälkeen hän siirtyi loppukauden ajaksi Ykkösessä pelanneen Tampereen Ilveksen riveihin.

Joulukuussa 2014 Hambo teki kaksivuotisen sopimuksen Veikkausliigassa pelaavan FC Interin kanssa. Ensiesiintymisensä pääsarjatasolla hän teki sarjan toisella kierroksella 19. huhtikuuta 2015, kun Inter voitti kotonaan Ilveksen 3–1. Hambo teki ottelussa kaksi maalia. Heinäkuussa 2015 Hambo siirtyi kaksivuotisella sopimuksella Englannin mestaruussarjassa pelaavaan Brighton & Hove Albioniin.

Tammikuussa 2020 Hambo palasi pelaamaan kaudeksi 2020 takaisin Suomeen tehtyään 1+1-vuotisen sopimuksen FC Lahden kanssa. Hän vaihtoi kuitenkin yhden kauden jälkeen seuraavaan eli viidenteen Veikkausliigaseuraan IFK Mariehamniin kaudeksi 2021. Siihen mennessä Hambo oli pelannut viisi kautta Veikkausliigaa ja 56 veikkausliigaottelua ja tehnyt niissä 13 maalia.

Keväällä 2023 hän ilmoitti lopettavansa ammattilaisuransa jalkapalloilijana. Hän oli lopettaessaan vain 28-vuotias. Hän kärsi urallaan useista loukkaantumisista. Hän teki kuitenkin paluun Kolmosessa pelaavaan Vantaan Jalkapalloseuraan elokuussa 2023.

## Yksityiselämä
Hambon vanhemmat ovat Bosniasta. He tulivat Suomeen sotaa pakoon vuonna 1994. Hänellä on myös Bosnia-Hertsegovinan passi. Hambo on naimisissa Julia Hambon kanssa ja heillä on kaksi yhteistä lasta.

## Saavutukset
* Veikkausliigan kuukauden pelaaja: huhtikuu 2015 

## Lähteet

## Aiheesta muualla
*Vahid Hambon tilastot Suomen Palloliiton sivuilla
Teen Anguish Volume One

**Teen Anguish (Volume One)** on kokoelma-albumi vuodelta 1979 yhdysvaltalaisen The Dixie Cups -naislauluyhtyeen tuotannosta. Alaotsikkona on "eli 11 syytä miksi the Dixie Cups elää ikuisesti".

Albumin kappaleet ovat ajalta 1964–65, jolloin yhtye oli Jerry Leiberin ja Mike Stollerin perustaman Red Bird -levy-yhtiön palveluksessa.
 
Tuottajat ovat Jeff Barry, Ellie Greenwich ja George "Shadow" Morton.

Uusintajulkaisun levy-yhtiö on englantilainen Charly Records. Charly Music Ltd:n osoite on ollut 9, Beadon Road, London W6 0EA.

Kokoelman on laatinut Robin Katz, jonka kerrotaan yhä suutelevan Gerry Goffinin kuvaa joka ilta. 

Albumin kansiteksti on laadittu kahden 16-vuotiaan teinitytön välisen puhelinkeskustelun muotoon. Tapahtumapaikka on Yhdysvallat ja aika 1960-luvun puoliväli. Puhelinsoiton saa Mel(anie), joka on ollut poissa koulusta vihurirokon vuoksi. Keskustelussa tulevat esille tämän albumin kappaleet sekä lisäksi Dixie Cupsin kappaleet "True True Love" ja "Ain’t That Nice". Mainitaan myös muita ajankohtaisia musiikintekijöitä: The Beatles, Lovin’ Spoonful, The Four Tops, Dusty Springfield, The Young Rascals, Paul McCartney, Cher, The Turtles, Bob Dylan, The Rolling Stones, Brian Jones ja George Harrison. Puhelun soittaja on ollut kotibileissä ja puheeksi tulevat myös yhteiset tuttavat ja heidän ihmissuhteensa.   

## Kappaleet

Kappaleen "Thankyou Mama, Thankyou Papa" nimi esiintyy myös muodossa "Thanks Mama Thanks Papa".

Musiikkikustantaja on Carlin Music Corp, paitsi "All Grown Upin" osalta Carrie Music Ltd ja "Wrong Directionin" osalta Copyright Control.

## Listasijoitukset
Singlenä julkaistujen kappaleiden sijoitukset (#) Yhdysvalloissa R&B-listalla:

## Lähteet

* The Dixie Cups LP *Teen Anguish Volume One* (Charly Records CRM 2004) 1979

### Viitteet

## Aiheesta muualla
*
Kilterin koulu

**Kilterin koulu** on Vantaan Myyrmäessä sijaitseva noin 580 oppilaan ja 60 opettajan yläkoulu (luokka-asteet 7–9).

Kaikilla luokka-asteilla on ruotsin kielikylpyluokat ja noin kymmenen oppilaan pienluokkia. Koulu on varsin monikulttuurinen, sillä koulussa puhutaan äidinkielenään yli 20 kieltä.

Keskellä Myyrmäkeä sijaitsevan koulun oma piha-alue on vaatimaton. Kilterin koulun naapurustossa sijaitsevat muun muassa Kilterin päiväkoti (Iskostie 8 G), ikääntyneiden hoivakoti Myyrinkoti (Ruukkukuja 5), Paalutori, Myyrmäen monttu, kauppakeskukset Myyrmanni ja Isomyyri sekä Myyrmäkitalo (Myyrmäen kirjasto ja Vantaan taidemuseo Artsi) ja Myyrmäen rautatieasema.

Koulu on suojeltu asemakaavassa.

## Nykyisin
Kilterin koululla on myös sivutoimipiste Sanomala, joka sijaitsee Vantaankosken juna-aseman vieressä (Sanomatie 1). Sanomalassa opiskelee noin 160 oppilasta ja opettajia sekä muita henkilökuntaankuuluvia on noin 20, joista osa opettavat myös pääkoululla.

## Historia

Kilterin koulua edeltäneen *Myyrmäen keskikoulun* perustamisesitys tehtiin vuoden 1975 alussa. Opetus päätettiin aloittaa kahden ykkösluokan kouluna aluksi Myyrmäen urheilutalon kerhohuoneissa (väliaikaistiloissa) jo 1. elokuuta 1975. Syksyllä 1976 koululla oli neljä ensimmäistä luokkaa ja koulutiloiksi saatiin toinen Myyrmäen kansakoulun viipalekouluista (parakista) Virtatieltä. Kohta lisätilaksi saatiin koko viipalekoulu, mutta opetusta jouduttiin antamaan myös Myyrmäen ja Myllymäen kouluissa. Peruskoulu-uudistuksen yhteydessä 1977 Myyrmäen keskikoulu vaihtoi nimensä eteläisen Myyrmäen yläasteeksi eli Kilterin kouluksi. Oman koulurakennuksen saaminen lykkääntyi muun muassa monien asemakaavavalitusten seurauksena. Kaava valmistui vasta 1984.

Alkujaan 360 oppilaalle mitoitetun koulurakennuksen suunnitteli Arkkitehtitoimisto Perko & Rautamäki. Koulun päärakennusmateriaalina olivat kahitiiliharkot. Koulun pääsisäänkäynnin puoleisia seinäpintoja koristaa Jukka Mäen tiilireliefityö *Pyramidien arvoitus*. Se oli kokeilu arkkitehdin ja kuvataiteilijan yhteistyöstä ympäristötaiteen tekemiseksi. Koulu nousi harjakorkeuteen elokuussa 1987 ja valmistui vuonna 1988. Tiloihin siirtyi myös Silvolan erityiskoulu.

## Lähteet

## Aiheesta muualla
* Kilterin koulun aiemmat verkkosivut
Hämeenkylän lukio

**Hämeenkylän lukio** oli Länsi-Vantaalla sijainnut oppilaitos, joka toimi Hämeenkylän koulun kanssa samassa rakennuksessa. Hämeenkylän lukio päätettiin yhdistää Myyrmäessä sijaitsevaan Vaskivuoren lukioon vuonna 2006, jolloin Myyrmäen yläaste siirrettiin Hämeenkylän kouluun.

## Lähteet
### Viitteet
Osmanien valtakunnan historian aikajana

**Osmanien valtakunnan historian aikajana**

## 1200–1300-luku

## 1400-luku

## 1500-luku

## 1600-luku

## 1700-luku

## 1800-luku

## 1900-luku

## Katso myös
*Luettelo osmanien sulttaaneista
*Luettelo Osmanien valtakunnan suurvisiireistä

## Lähteet
Athos-luokka

**Athos-luokka** on Ranskan laivaston kahden vartiolaivan () muodostama alusluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan Bayonnessa.

## Alukset

## Lähteet
Aurore-luokka (sukellusvene)

**Aurore-luokka** oli Ranskan merivoimien sukellusveneluokka () toisessa maailmansodassa. Osa veneistä joutui Ranskan antautuessa Saksan laivastolle. Näistä pääosa oli edelleen valmisteilla.

Veneistä viisi valmistui vasta sotatoimien päätyttyä Créole-luokkana ja palvelivat Ranskan merivoimissa 1960-luvulle.

## Alukset

## Lähteet
*
*
*

### Viitteet
FS Fulmar (P740)

**Fulmar** (runkonumero P740) on Ranskan laivaston vartiolaiva.

## Hankinta
Lokakuussa 1996 Ranskan merivoimat lunasti Boulognessa Socarenamin vuonna 1991 valmistaman *Jonathanin*, jonka LNI ja DCN Lorient muuttivat lokakuusta 1996 kesäkuuhun 1997 vartiolaivaksi. Se otettiin palvelukseen 28. lokakuuta 1997.

## Palvelus
Alus oli 2014 Saint-Pierre ja Miquelonille.

## Lähteet
Jukka Leinonen

**Jukka Leinonen** (s. 1962) on Telenor-konsernin Nordic Clusterin johtaja. Sitä ennen hän toimi DNA:n toimitusjohtajana. Koulutukseltaan Leinonen on diplomi-insinööri.

## Ura
Leinonen on työskennellyt ICT-alalla eri asemissa yli 25 vuotta. DNA:n toimitusjohtajana hän toimi elokuusta 2013 syksyyn 2021. Leinonen tuli DNA:n palvelukseen vuonna 2010, jolloin hän aloitti DNA:n yritysliiketoiminnan johtajana. Ennen DNA:ta Leinonen työskenteli tietoliikennealalla useissa yritysliiketoiminnan myynti-, markkinointi- ja tuotehallintatehtävissä vuodesta 1995 lähtien.

Leinonen on toiminut muun muassa Soneralla Yritysverkot Oy/Sonera Solutions Oy:n toimitusjohtajana ja TeliaSoneralla yrityspalveluiden myynnin ja tuotehallinnan johtotehtävissä.

Syksyllä 2021 Leinonen siirtyi Telenor-konsernin Nordic Clusterin johtajaksi.

## Luottamustehtävät
Leinonen on hallituksen jäsen Palvelualojen Työnantajien PALTAssa ja Tietoliikenteen ja tietotekniikan keskusliiton FiCom ry:ssä.

## Vapaa-aika ja perhe
Leinonen harrastaa korjausrakentamista ja kalastusta. Hän asuu vaimonsa kanssa Kajaanissa ja heillä on kolme lasta, kaksi poikaa ja tytär.

## Lähteet
FS Dupuy de Lôme (A759)

**Dupuy de Lôme** (runkonumero A759) on Ranskan laivaston viestiliikenteen seurantaan suunniteltu alus ().

## Valmistus
122 miljoonan euron tilaus tehtiin Thaleksen ja Compagnie Maritime Nantaiselle. Köli laskettiin 1. joulukuuta 2002 Royal Niestern Sanderin telakalla Gröningenissä Alankomaissa. Se laskettiin vesille 27. maaliskuuta 2004. Aluksen runko siirrettiin Seyne-sur-Mariin varustettavaksi tammikuussa 2005, jossa Thaleksen toimittama  elektroniikka asennettiin. Alus otettiin palvelukseen 23. kesäkuuta 2006 Brestissä. 

Aluksen varustuksena on kaksi DRBN-38 tutkaa ja ARBR-21 valvontalaitteisto.

## Palvelus
Alus oli palveluksessa 2014.

## Lähteet
Reclassified

**Reclassified** on australialaisräppäri Iggy Azalean uusintapainos hänen The New Classic-debyyttialbumista. Sen julkaisi kansainvälisesti Virgin EMI Records ja Yhdysvalloissa Def Jam Recordings 21. marraskuuta 2014. Alkuperäisjulkaisua seitsemän kuukautta myöhemmin julkaistuna *Reclassified* sisältää viisi uudelleennauhoitettua kappaletta. Azalea ilmoitti uudelleenjulkaisustaan Instagram-päivityksessään, jossa näkyy albumin kansikuva. "Reclassified" tuli saataville ennakkotilattavana 25. lokakuuta 2014 ja sen ensimmäinen single Beg For It julkaistiin Yhdysvalloissa digitaalisesti ladattavana samana päivänä.

## Kappaleet
#
#
#
#
#
#
#
#
#
#
#
#

## Arvostelut
* Allmusic: 
* New York Daily News: 

## Lähteet
MØ

**Karen Marie Ørsted** (s. 13. elokuuta 1988), tunnetaan paremmin nimellä **MØ** (lausuttuna *mö*), on tanskalainen laulaja-lauluntekijä. Hän syntyi Odensessa ja häntä on verrattu lukuisiin electropop-artisteihin, kuten Grimesiin ja Twin Shadow’hun. Sen lisäksi että taiteilijanimi MØ viittaa hänen toisen nimensä ja sukunimensä etukirjaimiin, se myös tarkoittaa tanskaksi neitoa ja neitsyttä. Marraskuussa 2014 MØ voitti Danish Music Awardsissa neljä palkintoa vuoden läpimurtoartistina ja vuoden sooloartistina sekä vuoden levytyksestä ja vuoden musiikkivideosta.

## Diskografia
### Albumit
* *[[No Mythologies to Follow]]* (2014)
* *[[Forever Neverland]]* (2018)
* *[[Motordrome]]* (2022)
* *[[Plæygirl]]* (2025)

### EP:t

* Bikini Daze (2014)

### Singlet

**Johtavana artistina**

* Glass (2013)
* Pilgrim (2013)
* Waste of Time (2013)
* XXX 88 (mukana Diplo) (2013)
* Don't Wanna Dance (2014)
* Say You'll Be There (2014)
* Walk This Way (2014)
* Kamikaze (2015)
* Final Song (2016)
* Drum (2016)
* Don't Leave (mukana Snakehips) (2017)
* Nights with You (2017)
* When I Was Young (2017)
* Nostalgia (2018)
* Sun in Our Eyes (mukana Diplo) (2018)

**Vierailevana artistina**

* One More (Elliphant mukana MØ) (2014)
* Beg for It (Iggy Azalea mukana MØ) (2014)
* Lean On (Major Lazer & DJ Snake mukana MØ) (2015)
* Cold Water (Major Lazer mukana Justin Bieber ja MØ) (2016)
* 9 (After Coachella) (Cashmere Cat mukana MØ) (2017)
* Get It Right (Diplo mukana MØ) (2017)
* We Are... (Noah Cyrus mukana MØ) (2018)
* Stay Open (Diplo mukana MØ) (2018)

## Lähteet

## Aiheesta muualla
* https://www.momomoyouth.com/
Beg for It (Iggy Azalean kappale)

**Beg for It** on australialaisräppäri Iggy Azalean kappale, jolla vierailee kappaleen sanat esittävä tanskalaislaulaja MØ. Se julkaistiin hänen debyyttialbuminsa uudelleenjulkaisun, Reclassifiedin johdantosinglenä 24. lokakuuta 2014. Kappaleen sanoitti Azalea ja sen hokeman puolestaan Charli XCX, samalla kun tuotannosta vastasivat The Invisible Men ja The Arcade.

## Lähteet
Alinen Piimäsjärvi

**Alinen Piimäsjärvi** on Pirkanmaalla Sastamalan Kärppälässä Piimäsjärvenmaalla sijaitseva järvi.

## Maantiede
Alisen Piimäsjärven pinta-ala on 3,7 hehtaaria, ja avoveden alueen pituus on 420 metriä ja leveys 260 metriä. Se on muodostunut varsin tasaiselle savikolle Kartanonvuoren ja Hultankallion luoteispuolelle. Järvi kuuluu kosteikkoon, jonka pituus on 800 metriä ja leveys 600 metriä. Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa sekä peltomaata. Kartanovuoren eteläpuolella sijaitsee Ylinen Piimäsjärvi. Ympäröivä kylä on nimeltään Piimäsjärvenmaa, jonka asutus ei tule aivan Piimäsjärven lähelle.

## Vesistösuhteita
Alinen Piimäsjärvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Järveen eli suolle laskee kolme tulo-ojaa, joista yksi on Ylisen Piimäsjärven laskuoja. Kosteikon luusua sijaitsee sen koillisrannalla, josta alkaa lyhyt laskuoja Viiterinojaan, joka muuttuu alajuoksulla Kärppälänjoeksi. Järven vedenpinnan korkeus on 86,8 metriä mpy.

## Historia
Vuoden 1856 Kalmbergin kartastossa järven nimi kirjoitettiin "Alanen Piimäsjärvi". Sen vedenpinnan korkeutta on laskettu vuonna 1867. Nykyään järvi on hyvin matala ja sen vesikasvillisuus on tiheää.

Ennen laskemistaan järvi oli suurempi kuin Ylinen Piimäsjärvi ja sillä oli kolme lahtea, jotka työntyivät koilliseen, kaakkoon ja lounaaseen. Lahdet vastasivat nykyisen kosteikon kolme haaraa. Järven mittoja voidaan arvioida Kalmbergin kartastosta vertaamalla kartan mittoja sen mittakaavaan. Mikäli kartta on piirretty oikein, olisi järvi ollut koillis-lounas- suunnassa 1,4 kilometriä ja kaakkois-koillissuunnassa 1,2 kilometriä pitkä. Vuonna 1930 julkaistussa Tyrvään seudun taloudellisessa kartassa järven vesialue ja koskeikko vaikuttavat olevan samanlaiset kuin nykyään . Vuonna 1961 julkaistussa peruskartassa on kosteikon reunoille merkitty rakennuksia, jotka voivat olla heinäniittyjen heinälatoja .

## Lähteet
Ylinen Piimäsjärvi

**Ylinen Piimäsjärvi** on Pirkanmaalla Sastamalan Kärppälässä Piimäsjärvenmaalla sijaitseva järvi.

## Maantiede
Ylisen Piimäsjärven pinta-ala on 21,0 hehtaaria ja sen pituus on 950 metriä ja leveys 250 metriä. Järvi on muodostunut Männistönvuoren ja Kartanonvuoren väliseen painaumaan. Männistönvuoren kaltevat rinteet putoavat suoraan veteen, mutta muualla ovat rannat alavaa peltomaata. Järven rantaviiva on 2,4 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi peltomaata. Peltoiset rannat viettävät kohti järveä ja kauempana rannoista sijaitsee yksi maatila ja rantaviivalle on rakennettu 12 vapaa-ajan asuntoa.

## Vesistösuhteita
Ylinen Piimäsjärvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Järven luusua sijaitsee järven koillisrannalla, josta saa alkunsa 700 metriä pitkä laskuoja Aliseen Piimäsjärveen. Järven vedenpinnan korkeus on 90,7 metriä ja Alisella Piimäsjärvellä 86,8 metriä mpy., joten laskuojalle kertyy pudotusta 3,9 metriä.

## Historiaa
Vuosina 1855–1856 valmistuneessa Kalmbergin kartastossa on Ylisen Piimäsjärven rantoja raivattu niittymaiksi. Järven eteläpuolelle on merkitty torppa ja sille joitakin peltomaita.. Vuonna 1930 julkaistussa Tyrvään seudun taloudellisessa kartassa ovat itäpuolen peltomaat laajentuneet useiden maatilan peltoaukeaksi . Vuonna 1961 julkaistussa peruskartasta huomaa, ettei seudun kehityksessä ole tapahtunut suuria muutoksia..

## Lähteet
Korvalammi (Kärppälä)

**Korvalammi**, tai myös **Karvalammi**, on Pirkanmaalla Sastamalan Kärppälässä Jokipohjassa sijaitseva järvi.

## Maantiede
Järven pinta-ala on 0,93 hehtaaria ja sen pituus on 200 metriä ja leveys 90 metriä. Järveen ei laske ojia. Sen luusua sijaitsee järven itärannalla, josta saa alkunsa 600 metriä pitkä laskuoja Viiterinojaan, joka muuttuu alajuoksulla Kärppälänjoeksi. Järven rantaviiva on 0,43 kilometriä pitkä ja ranta on pääosin moreeni- ja kalliopohjaista metsämaastoa.

## Vesistösuhteita
Järvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Maaston korkeuseroista johtuu, että ympäristön vesi huuhtoituu järveen. Järven vedenpinnan korkeus on 69,8 metriä mpy..

## Historiaa
Vuonna 1930 julkaistussa Tyrvään seudun taloudellisessa kartassa järvi on jo kokonaan peltomaiden ympäröimä . Tilanne on samanlainen vuonna 1961 julkaistussa peruskartassa .

## Lähteet
Paskolammi (Kärppälä)

**Paskolammi** on Pirkanmaalla Sastamalan Kärppälässä Masossa sijaitseva lampi.

## Maantiede
Paskolammin pinta-ala on 2,2 hehtaaria, ja sen pituus on 350 metriä ja leveys 120 metriä. Siihen laskee vain yksi oja Pehkusuolta ja sen luusua sijaitsee lammen itärannalla, josta saa alkunsa neljä kilometriä pitkä laskuoja kuivattuun Masojärveen Masojärvi laskee Masojokeen, joka muuttuu alajuoksulla Kärppälänjoeksi. Järven rantaviiva on 0,74 kilometriä pitkä ja ranta on pääosin soista metsämaastoa. Ranta on rakentamatonta eikä sinne johda teitä.

## Vesistösuhteita
Paskolammi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Piimäsjärven valuma-alueeseen (35.136) se kuuluu. Lampi sijaitsee valuma-alueen latvoilla. Järven vedenpinnan korkeus on 128,7 metriä ja Masojärvessä 117,0 metriä mpy., joten laskuojalle kertyy pudotusta 11,7 metriä.

## Historia
Vuoden 1855 Kalmbergin kartastossa Paskolammin nimi on kirjoitettu "Paskajärvi". Se on tuolloin ollut autio erämaajärvi  Järven vedenpintaa on laskettu hieman. Vuonna 1930 julkaistussa Tyrvään seudun taloudellisessa kartassa on järven ympärille piirretty suomaata ja lammen luokse tulee Kutalan suunalta kärrypolku . Vuoden 1961 peruskartassa on järven ympärillä edelleen suota, mutta sen itäpuolelle on raivattu peltomaata..

## Lähteet
The New Classic

**The New Classic** on australialaisräppäri Iggy Azalean debyyttialbumi. Sen julkaisivat Island Records Yhdysvalloissa ja Virgin EMI Records Isossa-Britanniassa sekä sidoksissa olevat levy-yhtiöt muissa maissa 21. huhtikuuta 2014. Azalea tuli tunnetuksi sen jälkeen kun hän julkaisi debyytti mixtapen, *Ignorant Artin* ja liittoutumalla sen jälkeen yhdysvaltalaisräppäri T.I.n sekä hänen Hustle Gang-levy-yhtiön kanssa. Azalea mainitsi ensimmäisen suunnitelmansa albumiansa varten joulukuussa 2011, mutta lukuisten viivästysten ja levy-yhtiön kanssa olleiden erimielisyyksien takia Azalea lopulta levy-yhtiötä Island Def Jam Music Groupiin (nykyään jakaantunut). Albumi ylsi Suomen virallisen listan sijalle 24.

Albumi pääsi maailmanlaajuisesti lukuisilla listoilla viiden parhaan joukkoon ja siltä julkaistiin yhteensä viisi singleä; albumin johdantosingle "Work" menestyi kaupallisesti hyvin, sijoittuen Britannian singlelistan 17. sijalle sekä sijoittuen listoille myös Australiassa ja Yhdysvalloissa. Albumin toinen single Bounce koki samanlaisen menestyksen Isossa-Britanniassa, saavuttaen parhaimmillaan listan 13. sijan. Kolmas single "Change Your Life" saavutti Britannian singlelistan 10. sijan, muodostuen artistin ensimmäiseksi kyseisellä listalla kymmenen parhaan joukkoon päässeeksi singleksi. Samalla se pääsi Australian Top 50 -singlelistalle (Azalean ensimmäinen vastaavaa saavuttanut single) ja Uuden-Seelannin sekä Yhdysvaltain listoille. Neljäs single "Fancy", jolla vierailee myös brittiläislaulaja Charli XCX, muodostui kansainväliseksi menestykseksi, päästen viiden parhaan joukkoon Australiassa ja Isossa-Britanniassa sekä päästen listan kärkeen Uudessa-Seelannissa, Yhdysvaltain Billboard Hot 100 -listalla sekä Kanadassa Canadian Hot 100 -listalla. Albumin viides single "Black Widow", jolla vierailee brittiläislaulaja Rita Ora, pääsi Britannian singlelistan neljännelle sijalle, muodostuen kyseisellä listalla hänen menestyneimmäksi singleksi johtavana artistina ja se pääsi myös Billboard Hot 100 -listan kolmannelle sijalle. Albumi voitti vuoden 2014 ARIA Music Awardsissa kategoriassa "Artistin läpimurtojulkaisu" ja vuoden 2014 American Music Awardsissa kategoriassa "Suosikki rap/hip-hop albumi", päihittäen Draken Nothing Was the Samen sekä Eminemin The Marshall Mathers LP 2:n. Albumi toi Azalealle myös neljä Grammy-ehdokkuutta kategorioissa "Paras uusi artisti", "Vuoden levytys" ja "Paras pop-duo/kokoonpanoesitys" "Fancylle" sekä "Paras rap-albumi" 57:ssä Grammy-palkintogaalassa.

"The New Classicistä" julkaistiin uusintapainos marraskuussa 2014, nimeltään Reclassified. Azalea ilmoitti 17. lokakuuta 2014, että albumin johdantosingle tulee olemaan "Beg for It", jolla myös vierailee tanskalaislaulaja MØ.

## Kappaleet
#
#
# (feat. Watch the Duck)
# (feat. T.I.)
# (feat. Charli XCX)
#
#
#
#
# (feat. Rita Ora)	
# (feat. Mavado)	
#

### Deluxe edition bonuskappaleet
#
#
#

### Signed Deluxe edition bonuskappale
# (feat. Charli XCX & Wiley)

### Best Buy Deluxe edition bonuskappaleet
# (feat. Charli XCX)
#

## Arvostelut
* AllMusic: 
* Entertainment Weekly: B–
* Rolling Stone: 

## Lähteet
Hyyryjärvi

**Hyyryjärvi** on Pirkanmaalla Sastamalan Karkussa Kiuralassa sijaitseva järvi.

## Maantiede
Järven pituus on 180 metriä ja leveys 30 metriä. Järvi on todennäköisesti kasvamassa umpeen, sillä sen itäpuolinen kosteikko sijaitsee välittömästi järven yhteydessä samassa painanteessa. Kosteikko ja järvi muodostavat yhdessä 400 metriä pitkän ja 150 metriä leveän vesialueen. Niiden ranta on pääosin moreeni- ja kalliopohjaista metsämaastoa, jossa on soistunut reuna. Sen rannoilla ei ole rakennuksia.

## Vesistösuhteita
Järvi sijaitsee Kokemäenjoen vesistössä (vesistöaluetunnus&nbsp;35) Kokemäenjoen alueen&nbsp;(35.1) Kuloveden alueella (35.13), jonka Kuloveden lähialueeseen (35.132) se kuuluu. Järveen laskee oja Sotilaspellolta ja laskuoja alkaa sen itärannasta, josta saa alkunsa 350 metriä pitkä laskuoja Kuloveden Teronlahteen. Järven vedenpinnan korkeus on 59,2 metriä ja Kulovedellä 57,5 metriä mpy., joten laskuojalle kertyy pudotusta 1,7 metriä.

## Historia
Vuosina 1855–1856 valmistuneessa Kalmbergin kartastossa järven pinta-ala oli suurempi kuin nykyään. Järven pohjoisrantojen suot oli raivattu niittymaiksi. Järven vedenpintaa on laskettu 1860-luvulla. Järven entinen muotoa voi vielä hahmottaa ruotsinvallan ajan loppuun ajoittuvalla kartasta, jossa järven rantaviivassa ollut pohjoiseen ulottuva lahdelma seuraa nykyisen koskeikon muotoja. Vuonna 1930 julkaistussa Tyrvään seudun taloudellisessa kartassa niityt ja eräät lisämaat on raivattu pelloiksi. Järven koko ja muoto ovat nykyisen kaltaiset.. Vuonna 1961 julkaistussa peruskartassa on peltomaata joka suunnassa. Niitä viljeli ilmeisesti yksi maatila.

## Lähteet
Mesaoría

**Mesaoría** (, ”Vuorten välissä”; ) on Kyproksen saaren pohjoisosassa sijaitseva hedelmällinen tasankoalue. Tasangon pinta-ala on noin . Se rajoittuu idässä Famagustanlahteen, etelässä Tróodos-vuoristoon ja pohjoisessa Pentadáktylos-vuoristoon. Tasangolla virtaa Kyproksen pisin joki Pediaíos.

Tasankoalueelta on löydetty merkkejä ihmisasutuksesta jo neoliittiselta kaudelta, jolloin tasankoa peitti metsä. Antiikin aikana metsää hävitettiin rakennusaineeksi Ptolemaiosten laivastolle. Nykyisin tasangolla sijaitsee muun muassa Nikosian metropolialue.

## Lähteet
Lucky Luke (televisiosarja)

**Lucky Luke** on vuosina 1991–1992 tuotettu italialais-yhdysvaltalainen, Terence Hillin tähdittämä humoristinen western-televisiosarja, joka perustuu belgialaisen Morrisin ja Rene Goscinnyn *[[Lucky Luke]]* -sarjakuviin. Televisiosarja on jatkoa vuonna 1991 ilmestyneelle elokuvalle *[[Lucky Luke - Lännen Nopein]]*, joka oli myös samalla televisiosarjan pilotti.

Sarjaa kuvattiin Yhdysvalloissa New Mexicon, Coloradon ja Arizonan osavaltioiden alueilla.

Suomen televisiossa sarja esitettiin vuonna 1996 MTV3-kanavalla. Sarjan kaikki jaksot on julkaistu myös DVD:llä 4:3 kuvasuhteella. Alkuperäinen kuvasuhde on 1.37 : 1 ja 1.66 : 1.

## Juoni
Lucky Luke on yksinäinen cowboy, joka osaa ampua varjoaan nopeammin. Hänet valtuutetaan pienen Daisy Townin kylän sheriffiksi, jonka rauhaa uhmaavat Daltonin veljekset.

Sarjan jaksoista kaksi perustuu Morrisin sarjakuviin ja yksi vuoden 1971 animaatioelokuvaan *[[Lucky Luke – Daisy Town]]*.

## Musiikki
Musiikin pääteema on jaettu kahtia. "Lucky Luke rides again" -teeman ovat säveltäneet Aaron Schroeder ja David Grover, ja sen laulaa Roger Miller. "Lonesomest cowboy in the West" -teeman on säveltänyt ja myös esittää Arlo Guthrie.

## Rooleissa
* Terence Hill – Lucky Luke
* Nancy Morgan – Lotta Legs
* Ron Carey – Joe Dalton
* Dominic Barto – William Dalton
* Bob Gray – Jack Dalton
* Fritz Sperberg – Averell Dalton

## Lähteet
Hohe Mut

**Hohe Mut** on laskettelurinne Kühtai in Tirolissa Itävallassa. Rinteessä järjestettiin ensimmäiset alppihiihdon maailmancupin kilpailut, kun ne jouduttiin siirtämään lumenpuutteen takia Semmeringistä.

Kühtai in Tirol on suosittu koko perheen laskettelukeskus ja sen on kuuluisa pitkästä valaistusta rinteestään.

## Lähteet
*http://data.fis-ski.com/alpine-skiing/results.html?place_search=Kuehtai&seasoncode_search=all&sector_search=AL&date_search=&gender_search=&category_search=&codex_search=&nation_search=&disciplinecode_search=&date_from=01&search=Search&rec_start=0&limit=100 
*http://www.kuehtai.info/en/winter/ski-area/panoramic-map.html  

### Viitteet